**О Т Ч Е Т**

**на Център по Гражданско образование, катедра „Социална работа“, Факултет по педагогика за периода**

**декември, 2021 – декември, 2022 г.**

1. Участие в 10-та юбилейна Национална конференция за глобално образование „Образование за мир“, организирана от Българската платформа за международно развитие (БПМР) и Студентския съвет към СУ „Св. Климент Охридски“ с презентация на тема „Класически и съвременни измерения на културата на мира в училищна и извънучилищна среда“ (10 и 11 септември, 2022 г.).
2. Информационно-образователна и научно-изследователска дейност (разработване на обучителна рамка, диагностични и образователни дейности) по Програма „Местно развитие, намаляване на бедността и подобрено включване на уязвими групи“ в рамките на проект „Изграждане на капацитет за образователно и социално включване“ (2022-2024 г.). В партньорство с ЦОИДУЕМ (МОН), Философски и Исторически ф-т на СУ „Св. Климент Охридски“.
3. Участие в Научно-практическа конференция „Взаимодействие между педагогическите специалисти и родителите в процеса на приобщаващото образование и усвояването на социални ценности“, София, юни, 2022 г.
4. Популяризиране на актуални за образователната ни система теми, свързани с гражданското образование на учениците от средното училище – „За подготовката на учителите по Гражданско образование – възможности и предизвикателства“ - публична лекция пред учители от средни училища.
5. Експертно-консултантска дейност – участие в научно жури с цел преглед на добри практики (описани от учители в детски градини и средни училища, педагогически съветници, директори на детски градини и профилирани училища, вкл. професионални гимназии от всички региони на страната) по темата „Образователна интеграция на децата и учениците от етническите малцинства“. Организатори: МОН, СБУ (Банско, октомври 2022 г. ).
6. Проучване на потребностите от допълнителна подготовка на педагогическите специалисти от предучилищното и училищното образование в сферата на усвояването на граждански ценности от децата и учениците. (Проектна дейност, посветена на повишаване на квалификацията на учители по гражданско образование от иновативни училища, април, 2022).
7. Сътрудничество с други научно-изследователски центрове, лаборатории и пр. в рамките на проектни дейности, организиране на форуми и пр. – Втора национална конференция по неформално образование; участие в Панел „Социални функции и измерения на неформалното образование“ .
8. Подготовка на дискусия на тема „15 години България член на Европейския съюз – поглед „отвътре“ и „отвън“ с участието на студенти и докторанти от спец. Педагогика, Социални дейности и Неформално образование от Факултета по педагогика и студенти от Юридическия факултет на Университета. Модератори: доц. д-р Иван Стойнев (ЮФ), хон. ас. д-р Жулиета Борин, проф. д-р Лиляна Стракова.
9. Планирано обсъждане на развитието на Центъра по гражданско образование през м. февруари, 2023 г.

Януари, 2022 Ръководител на ЦГО:

Проф. д-р Л. Стракова